Diari Oficial de la Generalitat Valenciana


Sumari del DOGV 7028, del 21-05-2013 (2013/4971)

RESOLUCIÓ de 13 de maig de 2013, de la Conselleria d'Educació, Cultura i Esport, per la qual s'autoritza el centre privat de Formació Professional Específica CAJ, de València, per a impartir un cicle formatiu en la modalitat de semipresencial o a distància.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7028

Data del DOGV
:   21-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/4971


Data del document
:   13-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 13 de maig de 2013, de la Conselleria d'Educació, Cultura i Esport, per la qual s'autoritza el centre privat de Formació Professional Específica CAJ, de València, per a impartir un cicle formatiu en la modalitat de semipresencial o a distància. [2013/4971]  
1. L'expedient ha sigut iniciat a instàncies del representant de la titularitat del centre privat de Formació Professional Específica CAJ, codi de centre 85672540, que sol·licita l'autorització davant de la Direcció General de Centres i Personal Docent per a impartir el següent cicle formatiu en la modalitat de semipresencial o a distància de la família professional de Servicis Socioculturals i a la Comunitat: Atenció a Persones en Situació de Dependència.  
2. La Direcció General de Formació i Ensenyances de Règim Especial va emetre, amb un informe previ favorable de la Inspecció Educativa, una proposta favorable a l'autorització del mencionat cicle en data 22 de març de 2013, amb els següents condicionants.  
2.1. Tenint en compte l'article 5 de l'Orde de 4 de maig de 2009 i les modificacions realitzades en l'Orde 78/2010, de 27 d'agost, en la disposició final segona, apartat 4.c:  
a) El centre haurà de disposar d'una aula virtual constituïda sobre una plataforma Moodle en una versió estable, com a mínim 1.9.X.  
Per a això, haurà de disposar d'un servidor (intern o extern al centre) que continga la plataforma Moodle, de forma que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls del curs acadèmic.  
  
b) Per tal que el professorat puga realitzar correctament les seues tasques com a docents e-learning, el centre haurà de comptar amb:  
- Equips informàtics dotats amb els elements de maquinari i aplicacions de programari (eXe Learning, Wink, Cmaptools, etc.).  
- Connexió a Internet com a mínim de 4Mb, amb la finalitat de possibilitar la col·locació fluida dels materials didàctics en l'aula virtual.  
  
c) Línia telefònica dedicada exclusivament a les hores assignades a tutories individualitzades.  
d) A causa de les característiques de les tutories col·lectives, que permetran reforçar i practicar els continguts exposats en l'aula virtual, el centre haurà de comptar amb aules equipades amb els elements necessaris per a complir les necessitats docents planificades per als distints mòduls dels cicles que s'hi impartisquen (aula equipada amb ordinador/projector, aula informàtica, tallers específics, etc.).  
2.2. Ja que el cicle formatiu que s'autoritza no apareix entre els indicats en la Resolució de 15 de setembre de 2010, per la qual s'establix el límit màxim de presencialitat exigible per a l'alumnat matriculat en determinats mòduls de títols de Formació Professional en semipresencial o a distància a la Comunitat Valenciana (DOCV 7.10.2010), caldrà ajustar-se a allò que disposen les successives resolucions que a este efecte siguen publicades en el Diari Oficial de la Comunitat Valenciana.  
2.3. De conformitat amb l'article 11.b de l'Orde de 4 de maig de 2009, de la Conselleria d'Educació, Formació i Ocupació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV 17.06.2009), i amb la posterior modificació en l'Orde 78/2010, de 27 d'agost, en la disposició final segona (DOCV 3.09.2010), els materials didàctics hauran d'estar adaptats a esta modalitat d'ensenyança i, en este sentit, comptaran amb les següents característiques per a cada mòdul que integre el cicle formatiu:  
a) Guia de l'alumne amb la programació didàctica i la temporalització del mòdul corresponent.  
b) Hauran de facilitar la tutorització en línia per mitjà de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
c) Disposaran d'una versió imprimible i comptaran amb exercicis pràctics que es puguen realitzar i corregir en línia.  
d) Tindran activitats d'autoavaluació adaptades al contingut del mòdul.  
3. Sobre esta base, la Direcció General de Centres i Personal Docents, en data 25 d'abril de 2013, va elevar a la consellera d'Educació, Cultura i Esport la corresponent proposta de resolució.  
4. El centre complix el requisit d'estar autoritzat i impartint el cicle formatiu en la modalitat presencial per al qual sol·liciten autorització en la modalitat semipresencial o a distància.   
Vistes la Llei Orgànica 8/1985, de 3 de juliol, reguladora del dret a l'educació (BOE 159, 4.07.1985); la Llei Orgànica 2/2006, de 3 de maig, d'Educació (BOE 106, 4.05.2006); l'Orde de 4 de juliol de 2008, de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana (DOCV 5818, 31.07.2008); l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV 6037, 17.06.2009), i les modificacions realitzades en l'Orde 78/2010, de 27 d'agost, en la disposició final segona (DOCV 3.09.2010).  
Vista la proposta del director general de Centres i Personal Docent de data 25 de abril de 2013, i de conformitat amb esta, i en l'exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 190/2012, de 24 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Autoritzar el centre de Formació Professional que s'indica a continuació, atenent les característiques, ensenyances i d'acord amb els condicionants ja especificats, per a impartir el cicle en la modalitat de semipresencial o a distància:  
Codi: 97295555.  
Denominació genèrica del centre: centre privat de Formació Professional Específica.  
Denominació específica del centre: CAJ.  
Localitat: València.  
Província: València.  
Cicles formatius que s'autoritzen d'acord amb els requeriments tècnics ja especificats: família professional de Servicis Socioculturals i a la Comunitat: Atenció a Persones en Situació de Dependència.  
  
Segon  
Esta disposició tindrà efectes des de la data en què es dicta; no obstant això, els seus efectes acadèmics s'entenen referits a l'inici del proper curs escolar.   
  
Tercer  
Esta autorització donarà lloc a les inscripcions establides en l'Orde de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la jurisdicció contenciosa administrativa, esta resolució esgota la via administrativa i contra esta s'hi pot interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 13 de maig de 2013.- La consellera d'Educació, Cultura i Esport: María José Catalá Verdet.